CELEX: 62011TN0316
Language: da
Date: 2011-06-17 00:00:00
Title: Sag T-316/11: Sag anlagt den 17. juni 2011 — Kadio Morokro mod Rådet

30.7.2011   
            
            
               DA
            
            
               Den Europæiske Unions Tidende
            
            
               C 226/30
            
         Sag anlagt den 17. juni 2011 — Kadio Morokro mod Rådet
   (Sag T-316/11)
   2011/C 226/59
   Processprog: fransk
   
      Parter
   
   
      Sagsøger: Mathieu Kadio Morokro (Cocody, Côte d'Ivoire) (ved advokat S. Le Damany)
   
      Sagsøgt: Rådet for Den Europæiske Union
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Rådets afgørelse 2011/221/FUSP af 6. april 2011 (1) og Rådets forordning (EU) nr. 330/2011 af 6. april 2011 (2) annulleres, for så vidt som de angår sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført et anbringende om tilsidesættelse af begrundelsespligten, idet den anfægtede afgørelse og den anfægtede forordning tilsidesætter artikel 296 TEUF, ifølge hvilken retsakter udstedt af Den Europæiske Unions institutioner skal begrundes. Sagsøgeren gør for det første gældende, at betragtningerne til retsakterne ikke gør det muligt at forstå, hvorfor han er blevet opført på listen over personer, der er anført i bilagene til afgørelsen og forordningen og over for hvem der er truffet visse restriktive foranstaltninger, og for det andet at den manglende begrundelse fratager sagsøgeren muligheden for effektivt at anfægte de restriktive foranstaltninger, som er pålagt ham.
   
      (1)  Rådets afgørelse 2011/221/FUSP af 6.4.2011 om ændring af Rådets afgørelse 2010/656/FUSP om forlængelse af de restriktive foranstaltninger over for Côte d'Ivoire (EUT L 93, s. 20).
   
      (2)  Rådets forordning (EU) nr. 330/2011 af 6.4.2011 om ændring af forordning (EF) nr. 560/2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d’Ivoire (EUT L 93, s. 10).